Valtiovarainministeriö

ESITTELYLUPAPYYNTÖ

Oikeusministeriössä on valmisteltu oheinen luonnos hallituksen esitykseksi esitutkinta- ja pakkokeinolainsäädännön uudistamiseksi. Luonnos perustuu oikeusministeriön ja sisäasiainministeriön asettamien toimikunnan (oikeusministeriön komiteanmietintö 2009:2) ja ohjausryhmän työhön. Luonnoksessa on runsaasti pääosin teknisluonteisia liitelakeja.
 
Oikeusministeriö pyytää kunnioittavasti, että luonnokseen sisältyvät valtiovarainministeriön toimialaan kuuluvat ehdotukset Finanssivalvonnasta annetun lain (878/2008) 36 §:n muuttamisesta (lakiehdotus 29), Euroopan yhteisön rajan yli kuljetettavan käteisrahan valvonnasta annetun lain (653/2007) 5 §:n muuttamisesta (lakiehdotus 34), autoverolain (1482/1994) 86 §:n muuttamisesta (lakiehdotus 64) ja valmisteverotuslain (1469/1994) 70 §:n muuttamisesta (lakiehdotus 65) saadaan esitellä oikeusministeriöstä. 

Vastaus pyydetään toimittamaan viimeistään tiistaina 5.10.2010.   

Lisätietoja asiasta antaa lainsäädäntöneuvos Janne Kanerva, puh. (09) 1606 7723; sähköposti janne.kanerva@om.fi. 

Ylijohtaja		Pekka Nurmi

Lainsäädäntöneuvos   	Janne Kanerva